ДОПЪЛНИТЕЛНО РЕШЕНИЕ 

			             гр.Монтана
				     2 .07.2021 г.
						
		   	       В  ИМЕТО  НА  НАРОДА

          ОКРЪЖЕН СЪД - МОНТАНА,   граждански състав, в ЗАКРИТО заседание на       2 юли      през  две хиляди двадесет и първа  година в състав:

			           ПРЕДСЕДАТЕЛ: ЛЮДМИЛА ДРАГОМИРОВА      
                                                
                                              ЧЛЕНОВЕ :  АДЕЛИНА ТУШЕВА
                                                               ТАНЯ ЖИВКОВА

   ,   като разгледа докладваното от съдията ЖИВКОВА В. гр.д. № 24 по описа за 2021  година , за да се произнесе, взе предвид следното:
            Производството е по реда на чл.250 ГПК.
 Постъпила е молба от А.С., процесуален представител на С. Й.,в която се твърди,че съдът е пропуснал да се произнесе в диспозитива на съдебния акт по отношение на частта от решението, която е потвърдена.
Постъпило е писмено становище от А.И.,процесуален представител на Т.П., Н.П. и А.А.,в което се твърди,че молбата е основателна и следва да бъде уважена.
Съдът намира молбата за основателна по следните съображения:
Видно от мотивите на решението на съда от 22.04.21г. ,в същите е отразено,че в останалата част/ по отношение на втория етаж на жилищната сграда  от двуетажна жилищна сграда с идентификатор *, със застроена площ от 67 кв.м.        , находящи се в ПИ с идентификатор *по КК и КР на град *, с площ: 309 кв.м., номер на предходен план: *, квартал: *, част от парцел *, при съседи: *, *, *и */ решението следва да бъде потвърдено, но в диспозитива на акта липсва такова произнасяне.
Ето защо и предвид разпоредбата на чл.250 ГПК съдът

                          Р   Е   Ш   И   :

ДОПЪЛВА решението си от 22.04.21г. ,постановено по в.гр.дело № 24/21г.,като в диспозитива на същото да се чете :
ПОТВЪРЖДАВА решението на БРС  в частта, с  която   не е допусната  делба  между С. Й. ,Т. П. ,А. А. И Н. П.   по отношение на втория етаж на жилищната сграда  от двуетажна жилищна сграда с идентификатор *, със застроена площ от 67 кв.м., находяща се в ПИ с идентификатор *по КК и КР на град *, с площ: 309 кв.м., номер на предходен план: *, квартал: *, част от парцел *, при съседи: *, *, *и */.
РЕШЕНИЕТО  подлежи на касационно обжалване в едномесечен срок от съобщаването му.

                                      ПРЕДСЕДАТЕЛ :
                         
                                            ЧЛЕНОВЕ :